מי לא מכיר את האמירה:  "הלוואי והייתי זבוב על הקיר!"  אשתי הוזמנה לפגישת כיתתה -  נשים וגברים שלא התראו עשרות שנים עם מורם שהקשיש  כי מלאו תשעים לאיש  אז מתוך סקרנות הבעתי משאלה: "להיות על הקיר זבוב כזה שאותו איש לא מזהה". היה די מביך לראות את חתיך הכיתה מאז שעתה הוא מקריח ומדדה כאווז,  עם מלכת הכיתה בעבר אשר מיופייה לא נותר שום דבר, ואת מחנך הדורות שנהג לצבוט את ישבן המורות... ולפתע - טראח! מישהו אותי מרח. ניחא, מלאה סאת סקרנותי. הגיע עת מותי. ביי ביי. היה כדאי.